title: Alfonso Kastilha
text: Alfonso Kastilha, Priñs Asturiez, anavezet ivez en e amzer evel Alfonso el Inocente (Tordesillas, 17 a viz Du 1453 - Cardeñosa, 5 a viz Gouhere 1468) a oa penn un emsavadeg tud a wad uhel e Rouantelezh Kastilha, a-enep e hantervreur, ar roue Enrique IV.
  
  E vuhez
  Mab e oa da Juan II Kastilha ha d'e eil pried, ar rouanez Izabel Portugal. E vreur henañ, Enrique, a oa mab da María de Aragón, pried kentañ Juan II. Breur e oa Alfonso eta da Izabel, anavezetoc'h evel Izabel ar Gatolikez.
  
  Mab ebet n'en doa ar roue Enrique IV ha c'hoant en doa da reiñ ar gurunenn d'e verc'h Juana. Met enebet e oa darn eus an noblañsed ouzh ar roue, ma rankas envel Alfonso, en Gwengolo 1464, da Briñs Asturiez, a zo kement hag an titl ofisiel a bennhêr, diwar-goust e verc'h nemeti eta, tennet he zitl a briñsez Asturiez diganti .
  
  Bloaz goude, e 1465, en em vodas noblañsed e gostezenn en Ávila, da embann Alfonso, daouzek vloaz dezhañ nemetken, da roue. Kement-se zo anavezet en istor Spagn evel "la farsa de Ávila" (farsadenn Ávila). Ha setu penaos e krogas ar brezel etre kostezenn Alfonso, anvet Alfonso XII, ha hini ar roue Enrique IV.
  
  Brezel a voe eta. Daoust da se e renas Alfonso XII e-pad tri bloaz, hag e lez gantañ en Arévalo, e-kreiz ar binvidigezh hag ar sevenadur, a voe kanet gant ur c'hourtizan, ar barzh Jorge Manrique, en e oberenn Coplas a la muerte de su padre.
  
  En 1468 e c'hoarvezas marv trumm Alfonso.
  
  E varv
  Mervel a reas Alfonso d'ar 5 a viz Gouhere 1468, marteze dre gontamm, en Cardeñosa. Chom a reas Enrique IV da roue, heb enebiezh outañ ken adalek 1469, tra ma voe bec'h neuze etre an div infantez, Juana, merc'h ar roue, hag Izabel, hanterc'hoar Enrique IV.
  
  Istor Kastilha
  Infanted Kastilha
  Priñsed Asturiez
  Ganedigezhioù 1453
  Marvioù 1468
  Tiegezh Trastámara